ஏய், புத்தகத்தைச் சொன்னேன். அடேங்கப்பா, கதையில் வர அப்புவுக்கும் என்னை மாதிரி தலை முடி எத்தனை வாரினாலும் அப்படி ரெண்டு முடி குச்சி மாதிரி நிக்குமாம்..கேள்வி கேள்வி ஓயாத கேள்வி…பாவம், குட்டிப்பய. நம்ம செட்ல சேர்ந்திருந்தா நாமே எல்லாத்துக்கும் அவனுக்கு இட்டுக் கட்டி ஒரு பதிலைச் சொல்லியிருப்போம். அவங்க அம்மாவுக்கோ, வேலைக்கார ஆயாவுக்கோ, யாருக்குமே பொறுமை இருக்கறதில்ல. ஒரே தொல்லையாப் போச்சுன்னு நினைக்கிறாங்க…ஆனா, அவன் என்னமா அறிவாய்க் கேக்குறான்..கண்ணாடி பேசுமா, கொசு இட்லி சாப்பிடுமா, இட்லி சதுரமா இருந்தா அதுக்குப் பேரு சட்லியா, ஏன் முடி முளைக்குது, ஒவ்வொருத்தருக்கும் எத்தனை முடி…கேள்வியாக் கேட்டு வீட்டை நாஸ்தி பண்றான்..அம்மா சாயந்திரம் திரும்பி வந்து பார்த்தா, பாத்ரூம் குழாய் திறந்திருக்கு, தண்ணி ஓடிக்கிட்டிருக்கு, தண்ணிக்குள்ள சோப்பு குழ குழன்னு கிடக்கு, பேஸ்டு மொத்தம் பிதுக்கிப் போட்டிருக்கு….இதெல்லாம் ஏன் அப்படி இருக்குன்னு அம்மா எட்டு கேள்வி கேக்குறாங்க…அவங்க மட்டும் கேள்வி கேக்கலாமா அப்படின்னு அப்பு யோசிப்பான் பாரு..டாப் டக்கர்டா. கதை..